Sally viis lapsed moejoonist vaatama. Jah, näitus ongi "Uus Eesti Moejoonistus" ja Laste Maailma kõrval ja ongi moekunstnike moejoonistest. Enne seletati lastele ära, et misloom see mood on (no et ilu mõiste muutub aja jooksul ja selle muutusega kaasas käimine ongi mood). Ja näidati moejooniseid vaaraodest elviseni.    Näitus, olge ausad, oli natuke igav. Ma ei tea,  mida lapsed sest moevärgist arvasid või aru said, aga eks midagi ikka. Ja Sally sabas mööda vanalinna tuterdada on juba iseenesest lahe!!!    Pärast käisime M-E+vanematega Boheemis söömas. B toimibki Kalamaja seltsikohana, igatahes oli püsti täis ja toidud jube head. Iidale pannkook-maasikamoosi-ja-jäätisega, ausõna ma olin kade, kui ta selle rekordkiirusel nahka pani ja mulle tükkigi ei jätnud :) Aga minu lõhesalat oli ka imehea - ja ilmselt odavaim Baltikumis.    Näitasin Iidale moe ka IRL ära: Ühel hetkel seisis Boheemis püsti viis inimest ja kõigil viiel oli ühesugune villane lodumüts peas.    Siis M-E juurde mängima ja nüüd on laps vanavanemate juures, mina peaks kodus korda looma. Luua on palju, sest korda on vähe, uste install kattis kogu kodu pehme tolmukihiga ja köögitegu hoolitses ülejäänd segaduse eest. A meil on nüüd siseuksed - mõned vähemasti - väga harjumatu on küll, no mismõttes lähed kempsu ja tõmbad siis ukse kinni? :) Ja köök  kosub, ainult kraanikaussi pole me suut kuu aja jooksul ära valida ja ega meie soovidele vastavat Eestist vist ei saagi (nii et tikrikesele õelate kommide kirjutamine ei peaks üldse minu rida olema).    Ühesõnaga, elu sujub, mingil määral. Nüüd tuleb minna Ponyot vaatama ja Animated Dreamsi sees on mingid lasteasjad ja Iida nurub hullusti ujuma ja homme läheme, vist, jälle hüppama... Igav vähemasti ei ole!!!